cyanic-selkie/wikianc huggingface dataset:
ჟან ფილიპ რამო
განიხილება, როგორც მე-18 საუკუნის ერთ-ერთი ყველაზე მნიშვნელოვანი ფრანგი კომპოზიტორი და მუსიკის თეორეტიკოსი, მან შეცვალა ჟან-ბატისტ ლული, როგორც ფრანგული ოპერის დომინანტური კომპოზიტორი და ასევე ითვლება თავისი დროის წამყვან ფრანგ კომპოზიტორად კლავესინისთვის, ფრანსუასთან ერთად.
ცოტა რამ არის ცნობილი რამოს ადრეული წლების შესახებ. მხოლოდ 1720-იან წლებში მოიპოვა პოპულარობა, როგორც მუსიკის მთავარმა თეორეტიკოსმა თავისი ტრაქტატი ჰარმონიის შესახებ (1722) და ასევე მომდევნო წლებში, როგორც კლავესინისთვის შედევრების კომპოზიტორმა, რომელიც მთელ ევროპაში ვრცელდებოდა. ის თითქმის 50 წლის იყო, სანამ საოპერო კარიერას დაიწყებდა, რომელზეც მისი რეპუტაცია დღეს ძირითადად ეყრდნობა. მისმა დებიუტმა, Hippolyte et Aricie (1733) დიდი აჟიოტაჟი გამოიწვია და სასტიკად დაესხნენ თავს Lully-ის სტილის მუსიკის მომხრეებმა ჰარმონიის რევოლუციური გამოყენების გამო. მიუხედავად ამისა, რამოს უპირატესობა ფრანგული ოპერის სფეროში მალევე იქნა აღიარებული და მოგვიანებით მას, როგორც „ისტებლიშმენტ“ კომპოზიტორს დაესხნენ თავს ისინი, ვინც მხარს უჭერდა იტალიურ ოპერას 1750-იან წლებში Querelle des Bouffons-ის სახელით ცნობილი დაპირისპირების დროს. რამოს მუსიკა მე-18 საუკუნის მიწურულს მოდიდან გადავიდა და მისი აღორძინებისთვის მხოლოდ მე-20-ში სერიოზული ძალისხმევა გაკეთდა. დღეს ის სარგებლობს განახლებული მადლიერებით მისი მუსიკის სპექტაკლებით და ჩანაწერებით უფრო ხშირად.
რესურსები ინტერნეტში
კატეგორია:ფრანგი კომპოზიტორები კატეგორია:დაბადებული 25 სექტემბერი კატეგორია:დაბადებული 1683 კატეგორია:გარდაცვლილი 12 სექტემბერი კატეგორია:გარდაცვლილი 1764
NGC 7720-1
NGC 7720-1 — გალაქტიკა პეგასის თანავარსკვლავედში. აღმოჩენის თარიღია 1784 წლის 10 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
Camponotus orthodoxus
Camponotus orthodoxus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
When We Were Young (Take That-ის სიმღერა)
„When We Were Young“ — ჯგუფ Take That-ის მეორე სინგლი 2011 წლის EP დისკიდან Progressed. იგი გამოიცა 2011 წლის 22 აგვისტოს. სიმღერა ასევე ჟღერს ფილმში „სამი მუშკეტერი“ (2011).
სქოლიო
კატეგორია:2011 წლის სიმღერები კატეგორია:Take That-ის სიმღერები
NGC 7720-2
NGC 7720-2 — გალაქტიკა პეგასის თანავარსკვლავედში. აღმოჩენის თარიღია 1784 წლის 10 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ბორანი (ფონდი)
ბორანი — საქველმოქმედო ფონდი საქართველოში. ფონდი შეიქმნა კითხვის გამავრცელებელი საზოგადოების მიერ 2012 წლის 23 თებერვალს. ფონდის სახელწოდება გამომდინარეობს მისი ფუნქციიდან, რომელიც ბორანის მსგავსად სხვადასხვა ნაპირის დაკავშირებაში მდგომარეობს. ფონდი თავად არ ფლობს თანხას, რომელსაც ადმინისტრაცია თავისი შეხედულებებისამებრ გასცემს საჭიროების მქონე ადამიანებისათვის. მისი ამოცანაა დააკავშიროს ეს ადამიანები მათთან, ვისაც დახმარების აღმოჩენა შეუძლია.
ფონდის ინსტრუმენტი
ფონდის მუშაობის მთავარი ინსტრუმენტი არის საიტი, რომელზეც თავსდება ინფორმაცია ადამიანებისა და მათი საჭიროებების შესახებ. ნებისმიერ მომხმარებელს, შეუძლია მისთვის სასურველი თანხა გადარიცხოს საიტზე განთავსებულ ნებისმიერ ადამიანის საჭიროების მოსაგვარებლად. აუცილებელი თანხის შეგროვების შემდეგ კითხვის გამავრცელებელი საზოგადოება შეისყიდის საჭირო ნივთს და გადასცემს მის მომთხოვნს. საგნის გადაცემის შემდეგ საიტზე დაიდება გადაცემის ამსახველი ფოტო მასალა და აგრეთვე ყველა დოკუმენტი, რომელიც შესყიდვის დროს გაიცემა მყიდველზე.
რესურსები ინტერნეტში
კატეგორია:საქართველოს ფონდები კატეგორია:საქართველოს საზოგადოებრივი ორგანიზაციები
ეფრაიმ კაცირი
ეფრაიმ კაცირი (დ. 16 მაისი, 1916 — გ. 30 მაისი, 2009) — ებრაელი პოლიტიკოსი, ისრაელის მეხუთე პრეზიდენტი. პროფესიით ბიოფიზიკოსი, სამეცნიერო ასპარეზზე დიდი ხნის განმავლობაში მოღვაწეობდა თავდაპირველი სახელით  ეფრაიმ კაჩალსკი.
ბიოგრაფია
ეფრაიმ კაჩალსკი დაიბადა 1916 წელს კიევში. 1925 წელს მთელი ოჯახი გადასახლდა პალესტინაში. 1932 წლიდან ეფრაიმ კაცირი იერუსალიმის უნივერსიტეტის სტუდენტია, რომელმაც 1941 წელს მიიღო დოქტორის ხარისხი. კაჩალსკიმ გვარი გამოიცვალა მხოლოდ 1972 წელს, მას შემდეგ რაც გოლდა მეირმა მიიწვია საპრეზიდენტო არჩევნებში კენჭისყრისათვის.
კაცირის ძმა ცნობილი ფიზიკოსი აარონ კაცირი 1972 წლის 30 მაისს მოკლეს იაპონელმა ექსტრემისტებმა დავიდ ბენ-გურიონის სახელობის აეროპორტში.
რესურსები ინტერნეტში
კატეგორია:ისრაელის პრეზიდენტები კატეგორია::დაბადებული 16 მაისი კატეგორია:დაბადებული 1916 კატეგორია:გარდაცვლილი 30 მაისი კატეგორია:გარდაცვლილი 2009
Camponotus orthocephalus
Camponotus orthocephalus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ლიდიური ენა
ლიდიური ენა — ინდოევროპულ ენათა ანატოლიური (ხეთურ-ლუვიური) ჯგუფის ერთ-ერთი მკვდარი ენა, რომელიც გავრცელებული იყო ძველი ლიდიის სახელმწიფოში ძვ. წ. I ათასწლეულის შუა საუკუნეებში. ტექსტები ლიდიურ ენაზე შესრულებულია ბერძნულზე დამყარებული ანბანური დამწერლობით. ლიდიური ენა ენათესავება ხეთურს, ლუვიურს, ფალაურს და ლიკიურს.
ლიტერატურა
კატეგორია:ანატოლიური ენები
Camponotus orites
Camponotus orites — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
NGC 7722
NGC 7722 — გალაქტიკა პეგასის თანავარსკვლავედში. აღმოჩენის თარიღია 1864 წლის 12 აგვისტო. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ორდონიო III (ლეონი)
მინი|200პქ|ორდონიო III-ის მინიატურა, X საუკუნე ორდონიო III (Ordoño III; დ. დაახლ. 926 — გ. იანვარი, 956) — ლეონის მეფე 951–956 წლებში. რამირო II-ის შვილი და მემკვიდრე. პერესების დინასტიის წარმომადგენელი.
რესურსები ინტერნეტში
კატეგორია:ლეონის მეფეები კატეგორია:დაბადებული 926 კატეგორია:გარდაცვლილი 956
მინისტრუ-ანდრეზა
მინისტრუ-ანდრეზა (Ministro Andreazza) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 283 მეტრზე. მიეკუთვნება რონდონიის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ კაკუალის შემადგენლობაში.
2010 წლის მონაცემებით, მოსახლეობა 10 352 ადამიანს შეადგენდა, მოსახლეობის სიმჭიდროვე 12.97 კმ²-ზე. ფართობი 798 083 კმ²-ია.
რესურსები ინტერნეტში
კატეგორია:რონდონიის მუნიციპალიტეტები
მეტაპლაზია
მინი|300პქ|მეტაპლაზია მეტაპლაზია — ერთი სახის ქსოვილის გარდაქმნა მეორე, მორფოლოგიურად და ფუნქციურად განსხვავებულ ქსოვილად: მაგალითად, ფაშარი შემაერთებელი ქსოვილი შეიძლება გადაიქცეს ხრტილოვან ან ძვლოვან ქსოვილად, ლორწოვანი გარსის ცილინდრული ეპითელიუმი მრავალშრიან ბრტყელ ეპითელიუმად და სხვა. მეტაპლაზიის მიზეზია ქრონიკული ანთებითი პროცესები, ავიტამინოზი და სხვა. განარჩევენ პირდაპირ და არაპირდაპირ მეტაპლაზიას. პირდაპირი მეტაპლაზიის დროს ქსოვილის ერთი სახე მეორე სახის ქსოვილად გარდაიქმნება მისი სტრუქტურული ელემენტების შეცვლის გზით, უჯრედების გამრავლების გარეშე. არაპირდაპირი მეტაპლაზიის დროს კი ახალი სახის ქსოვილი ვითარდება უჯრედების გამრავლების ხარჯზე, რის შედეგადაც წარმოიქმნება ახალგაზრდა ქსოვილი, რომელიც მომწიფების პროცესში სხვა სახის ქსოვილად გადაიქცევა. არაპირდაპირი მეტაპლაზია უმეტესად რეგენერაციის დროს ხდება.
ლიტერატურა
კატეგორია:პათოლოგია კატეგორია:ონკოლოგია
დეიმონ გალგუტი
დეიმონ გალგუტი (დ. 12 ნოემბერი, 1963) — სამხრეთაფრიკელი მწერალი, ნოველისტი და დრამატურგი. 2021 წელს რომანისთვის „The Promise“ (დაპირება) გადაეცა ბუკერის პრემია. აქამდე ბუკერის პრემიაზე წარდგენილი იყო ორჯერ, 2003 და 2010 წლებში.
სქოლიო
კატეგორია:სამხრეთაფრიკელი მწერლები კატეგორია:ბუკერის პრემიის ლაურეატები
Happy Now (სიმღერა)
Happy Now — ჯგუფ Take That-ის მესამე სინგლი 2010 წლის სტუდიური ალბომიდან Progress. იგი ჩაიწერა 2010 წლის ზაფხულში, როდესაც ჯგუფში დაბრუნდა ყოფილი წევრი რობი უილიამსი. ვოკალს ასრულებენ რობი უილიამსი და გერი ბარლოუ.
სინგლი გამოვიდა Comic Relief-ის მიერ მოწყობილი აქციის ფარგლებში, საქველმოქმედო მიზნებით. ამავე აქციას მიეძღვნა სიმღერის ოფიციალური მუსიკალური ვიდეოც, სადაც ჯგუფის წევრები ასრულებენ ჟიურის წევრთა როლებს, ხოლო მათ სხვადასხვა კლიპის სიუჟეტს სცენაზე Comic Relief-ის მსახიობები განასახიერებენ.
ბრიტანეთში სინგლი გამოვიდა მხოლოდ ციფრული ჩამოტვირთვის სახით, მაგრამ ევროპაში იგი გამოიცა დამატებითი რემიქსების თანხლებით.
სქოლიო
კატეგორია:2010 წლის სიმღერები კატეგორია:2011 წლის სინგლები კატეგორია:Take That-ის სიმღერები
ჭაუხის უღელტეხილი
ლიტერატურა
კატეგორია:მცხეთა-მთიანეთის მხარის უღელტეხილები კატეგორია:კავკასიონის უღელტეხილები
გურამ ჩახვაძე
გურამ ჩახვაძე (დ. 2 იანვარი, 1962, თბილისი) — ქართველი პოლიტიკოსი, საქართველოს პარლამენტის სამგზის (1992, 1995, 2008) წევრი
ბიოგრაფია
1977–1979 წლებში მუშაობდა თბომეურნეობის სამმართველოში მემანქანედ. 1984 წელს დაამთავრა თბილისის სახელმწიფო უნივერსიტეტი ეკონომისტის კვალიფიკაციით. 1985 წლიდან მუშაობდა თბილისის ქარხანა „ელექტროშედუღებაში“. 1987–1991 წლებში მუშაობდა სატყეო მრეწველობის ინსტიტუტი „მერქანში“. 1991–1992 წლებში იყო კომპანია „ორიონის“ უფროსი ეკონომისტი.
1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი: „პოლიტიკური ორგანიზაცია — ეროვნულ-დემოკრატიული პარტია“. 1995-1999 წლებში — საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი: „ პოლიტიკური ორგანიზაცია — ეროვნულ-დემოკრატიული პარტია“. 2008-2012 წლებში — საქართველოს მე-7 მოწვევის პარლამენტის წევრი (თბილისი, დიდუბის მაჟორიტარი), საარჩევნო ბლოკი: „პოლიტიკური ორგანიზაცია — ეროვნულ-დემოკრატიული პარტია“. 2000–2001 წლებში მუშაობდა საქართველოს კონტროლის პალატაში. 2001–2004 წლებში მუშაობდა საქართველოს შრომის, ჯანმრთელობისა და სოციალური დაცვის სამინისტროში. 2005–2007 წლებში მუშაობდა შპს „მედი ქლაბ ჯეორჯიაში“.
რესურსები ინტერნეტში
კატეგორია:დაბადებული 2 იანვარი კატეგორია:დაბადებული 1962 კატეგორია:ქართველი ეკონომისტები კატეგორია:საქართველოს III მოწვევის პარლამენტის წევრები კატეგორია:საქართველოს IV მოწვევის პარლამენტის წევრები კატეგორია:საქართველოს VII მოწვევის პარლამენტის წევრები კატეგორია:თბილისში დაბადებულები გურამ კატეგორია:თბილისის სახელმწიფო უნივერსიტეტის კურსდამთავრებულები
Camponotus orinus
Camponotus orinus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ჭაუხის მყინვარი
ჭაუხის მყინვარი — კარული ტიპის მყინვარი საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს აღმოსავლეთ კავკასიონზე, ჭაუხის ქედის ჩრდილოეთ კალთაზე, მდინარე თერგის მარჯვენა შენაკადის — ჯუთისწლის სათავეში. სიგრძე 1,3 კმ, ფართობი 0,5 კმ². ჭაუხის მყინვარი იკვებება მწვერვალ ჭაუხის კალთებიდან ჩამონადენი მყინვარული ნაკადებით. მყინვარიდან გამოედინება მდინარე ჭაუხისწყალი.
ლიტერატურა
კატეგორია:მცხეთა-მთიანეთის მხარის მყინვარები
NGC 7726
NGC 7726 — გალაქტიკა პეგასის თანავარსკვლავედში. აღმოჩენის თარიღია 1886 წლის 8 აგვისტო. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ქაჯის ციხე
ქაჯისციხე (Şeytan Kalesi) — ციხესიმაგრე საქართველოს ისტორიულ-გეოგრაფიულ მხარე — ერუშეთში. მდებარეობს თურქეთის რესპუბლიკის ქალაქ ჩილდირიდან რამდენიმე კილომეტრში, სოფელ ილდირიმთეფესთან (ძველი სახელი რაბათი).
ისტორია
ვახუშტი ბატონიშვილი ქაჯისციხეს შეცდომით ციხე-ქალაქ წუნდასთან აიგივებდა. ეს ციხე მოუნახულებია ექვთიმე თაყაიშვილს და მისთვის „მრისხანე ციხე“ უწოდებია. ციხესთან რაბათის არსებობას ადასტურებს ექვთიმე თაყაიშვილიც. აქვე უნდა ყოფილიყო სოფელი საბადური. ამჟამად ეს ტოპონიმი დაკარგულია. ჯერ კიდევ 1943 წელს ლევონ მელიქსეთ-ბეგი ვარაუდობდა, რომ ეს ციხე უნდა ყოფილიყო „ვეფხისტყაოსნის“ ქაჯეთის ციხის პროტოტიპი და არა – ალამუთის ციხე.
ციხეს გარს აკრავს დაახლოებით 30-35 მეტრი სიმაღლის მასიური გალავანი.
„მესხური დავითნის ქრონიკაში“ ქაჯისციხე აქტიურ მოქმედებათა ობიექტია: სწორედ ლაპარაკია ამ ქაჯისციხეზე, რომელმაც, როგორც ექვთიმე თაყაიშვილმა შენიშნა, დიდი როლი ითამაშა თურქების მიერ საქართველოს ამ ნაწილის დაპყრობის დროს.
საბოლოოდ ქაჯისციხე დაიპყრეს ლალა-ფაშას საქართველოში გამოლაშქრების დროს — 1578 წ., როდესაც ციხის მთელი გარნიზონი განადგურებულ იქნა. ამ დროიდან არის, ალბათ, ქაჯისციხე აოხრებული და მისი რაბათი უმოსახლოდ დარჩენილი.
თურქებმა, როგორც ექვთიმე თაყაიშვილი შენიშნავს, ქართული „ქაჯის-ციხე“ თარგმნეს და უწოდეს მას Šeytān-kal‘a ქაჯეთის ციხე პირველად ასურულ ლურსმულ წყაროებში იხსენიება, როგორც „ქარმანი“ ისინი მას ურჩხულთა ციხეს ეძახდნენ. შემდეგ იგი მოხსენიებულია ძველ ბერძნულ წყაროებში ძვ. წ. VI საუკუნის ანონიმი ავტორი მას ახასიათებს როგორც მსოფლიოს უმძლავრეს ციხეს „მასთან ტროას ლეგენდარული კედლებიც ვერ მოვა ახლოს“ ასე ახასიათებს ის ამ ციხეს და მას „აპორდუსს“ მაგიის მცოდნე ხალხით დასახლებულ ციხს უწოდებს. ის ასევე ამბობს, რომ ამ ციხის მცხოვებნი ფლობენ უძლიერეს სამხედრო ტექნიკას და ნებაყოფლობით არიან კოლხეთის სამეფოს ვასალები. თვითონ კოლხები ციხეს „საარონს“ „ქაჯთა ციხეს“ ეძახდნენ. ამ ხანის წყაროების მიხედვით ქაჯეთის ციხე სამხრეთ კოლხეთის მთიანეთში (მესხეთი და ჭანეთი) მდებარეობდა.
სქოლიო
კატეგორია:თურქეთის ციხესიმაგრეები კატეგორია:ერუშეთი
ნოხჩიჩო ვილაიეთი
ნოხჩიჩო ვილაიეთი (ნოხჩიჩოს პროვნიცია; ჩეჩნურად: ვილაიატ ნოხჩიჩიო, Вилаят Нохчийчоь,რუსულად: Джамаат Нохчийчоь,დჟამაატ ნოხჩიჩო) — კავკასიის საამირო ორგანიზაციის ჩეჩნეთის ფრთის წარმომადგენელი. იგი შეიქმნა 2007 წელს, როგორც საამიროების ექვსი ვილაიეტიდან ერთ – ერთი, რომელმაც ჩაანაცვლა ჩეჩნეთის იჩკერიის რესპუბლიკა.
წინაპირობა
ჩეჩნეთის იჭკერიის რესპუბლიკა იყო არაღიარებული სეპარატისტული მთავრობა, რომელიც დაარსდა რუსეთის ჩეჩნეთის რეგიონში 1991 წლის ბოლოს ჯოხარ დუდაევის მიერ. 1996 წელს რუსეთის ფედერაციისგან დე ფაქტო დამოუკიდებლობის მოპოვების შემდეგ, ჩეჩნეთის პირველი ომის შემდეგ, იგი ჩეჩნეთის მეორე ომში ჩაება, რის გამოც 2000 წლის მაისში ჩეჩნეთის პირდაპირი მმართველობა დამყარდა. რუსეთთან ტერიტორიული კონტროლის დაკარგვის შემდეგ, ნოხჩიჩო ვილაიეთი აგრძელებდა არსებობას აჯანყებული ჯგუფის სახით, რომელიც იბრძოდა პარტიზანული ომის სახით რუსი ჯარისკაცების წინააღმდეგ. ზოგიერთმა ჩეჩენმა სეპარატისტმა ასევე შეუტია მშვიდობიან მოსახლეობასაც. ნოხჩიჩო ვილაიეთი მნიშვნელოვნად დასუსტდა რუსებთან კონფლიქტის შედეგად მომდევნო წლებში, რასაც მრავალი მსხვერპლი და გარდაცვლილი მოჰყვა. მარდაიცვალა მისი პრეზიდენტებიც, ასლან მასხადოვი და აბდულ ჰალიმ სადულაევი. 2006 წლის ივნისში სადულაევის გარდაცვალების შემდეგ, დოკა უმაროვი აიყვანეს, როგორც ნოხჩიჩო ვილაიეთის შემდეგი ლიდერი.
კავკასიური საემიროს დეკლარაცია
2007 წლის 7 ოქტომბერს იჭკერიას პრეზიდენტმა დოქა უმაროვმა განაცხადა კავკასიის საამიროს დაარსების შესახებ, რომელიც ჩრდილოეთ კავკასიაში დამოუკიდებელი ისლამური სახელმწიფოს შექმნას ცდილობდა. ამავე დროს, უმაროვმა გააუქმა ჩეჩნეთის რესპუბლიკა იჩკერია და მის ნაცვლად გამოაცხადა, რომ იგი ახლა საამიროს პროვინცია, ანუ ვილაიატი იყო.
დავა ლიდერობაზე
2010 წელს კავკასიის საემიროს ოფიციალურ ვებ- გვერდზე გამოქვეყნდა ვიდეო, სადაც დოკკუ უმაროვი თავს ლიდერად აცხადებდა. ამ ვიდეოს სხვა ვიდეოც მოჰყვა, სადაც უმაროვი ლიდერად გახდომაზე უარს ამბობს. კავკასიის საამიროს ჩეჩნური ფრთის რამდენიმე მეთაურმა - თარხან გაზიევმა, მუჰანადმა, ასლანბეკ ვადალოვმა და ჰუსეინ გაკაევმა უმაროვისადმი ერთგულების ფიცი მოხსნეს. ვიდეოში მათ ასევე განაცხადეს, რომ გეკაევი აირჩიეს ჩეჩნეთის ემირად.
2011 წლის ივლისში შარიათმა სასამართლომ უმაროვის სასარგებლოდ მიიღო გადაწყვეტილება და წევრებმა მას ხელმეორედ შეჰფიცეს. ემდეგ უმაროვმა გამოაცხადა ვილაიატის რეორგანიზაცია ორ სამხედრო სექტორად, ასლან ბიუტუკაევი დაინიშნა ახლად შექმნილი დასავლეთის სექტორის უფროსად, ხოლო ჰუსეინ გაკაევი დასახელდა აღმოსავლეთ სექტორის უფროსად.
უმაროვის გარდაცვალება
2013 წელს კავკასიის საამიროების ლიდერის, დოქა უმაროვის გარდაცვალების შემდეგ, როგორც ცნობილია, ბიუტუკაევი გახდა ვილაიათ ნოხჩიჩოს ახალი ხელმძღვანელი. 2014 წლის 15 მაისს ინტერნეტით გამოქვეყნდა ვიდეო, სადაც ჩანს, რომ ასლან ბიუტუკაევი და აჯანყებული რაიონის მეთაურები ერთგულების ფიცს დებენ კავკასიის საამიროს ახალ ხელმძღვანელს, ალიასხაბ კებეკოვის მიმართ. ეს იყო ჩეჩენი აჯანყებულების ყველაზე დიდი შეხვედრა, რომელიც, როგორც ცნობილია, მოხდა 2011 წლის ხელმძღვანელობის დავის შემდეგ. ამის მიუხედავად, 2014 წლის ბოლოდან ბევრმა ჩეჩნელმა საშუალო დონის მეთაურმა მოხსნა ფიცი კებეკოვისადმი და ერთგულება აღუთქვა ერაყისა და ლევანტის ისლამური სახელმწიფოს ლიდერის აბუ ბაქრ ალ-ბაღდადის. 2015 წლის ივნისში, ბიუტუკაევმა განაცხადა, რომ მან ასევე აღიარა ალ- ბაღდადი მათ ლიდერად.
ბოჰემიის სამეფო
ბოჰემიის სამეფო (České království; Königreich Böhmen; Regnum Bohemiae) — ქვეყანა რომელიც მდებარეობდა ცენტრალურ ევროპაში, ბოჰემიის რეგიონში. დღეისთვის მისი ტერიტორიის უმეტესობა მოქცეულია ჩეხეთის შემადგენლობაში. ბოჰემიის მეფეს ჰქონდა საღვთო რომის იმპერიის იმპერატორის არჩევის უფლება. შემდგომ ის გახდა ავსტრიის იმპერიის ნაწილი და შემდგომ ავსტრია-უნგრეთის იმპერიის ნაწილი. პირველ მსოფლიო ომში ცენტრალური ძალის დამარცხების შემდეგ ბოჰემია გახდა ჩეხოსლოვაკიის რესპუბლიკის ნაწილი.
პრაგმატული სანქცია
ტერმინი პრაგმატული სანქცია შეიძლება აღნიშნავდეს:
ეროვნული ფორუმი
ეროვნული ფორუმი — პოლიტიკური პარტია საქართველოში, რომელიც 2006 წლის 15 დეკემბერს დაარსდა. პარტია არის ზომიერი კონსერვატიზმის მიმდევარი. წესდების მიხედვით, პარტიას მართავს პოლიტიკური საბჭო, რომელიც 7 წევრისაგან შედგება. გაერთიანების დევიზია „მებრძოლი ქართული სული“.
ისტორია
მოქალაქეთა პოლიტიკური გაერთიანება დაარსდა  2006 წლის 15 დეკემბერს. პირველი დამფუძნებელი კონფერენცია 2006 წლის დეკემბერში გაიმართა. წესდების მიხედვით, პარტიას მართავს  პოლიტიკური საბჭო, რომელიც 7 წევრისაგან შედგება: კახაბერ შარტავა, გოჩა ჯაბიძე, რევაზ შავიშვილი, მალხაზ (სოსო) ვახტანგაშვილი, ანი მიროტაძე, ავთანდილ დავითაძე, ზურაბ ჩიკვაიძე.
დაფუძნების დღიდან პარტია აქტიურად მონაწილეობს ქვეყანაში მიმდინარე ყველა მნიშვნელოვან პოლიტიკურ, ეკონომიკურ, სოციალურ, საგანმანათლებლო – კულტურულ პროცესში, საჭიროების შემთხვევაში, დემოკრატიული პრინციპების ერთგულების ნიშნით არ ერიდება საპროტესტო აქციებსა და მანიფესტაციებს (2006-2012 წწ.).
2008 წლის ვადამდელ საპარლამენტო არჩევნებში „ეროვნული ფორუმი“ წარმოდგენილი იყო ბლოკში – „გაერთიანებული ოპოზიცია – ეროვნული საბჭო, მემარჯვენეები“. ოფიციალური მონაცემებით არჩევნებში ბლოკმა 18% მიიღო, თუმცა, შედეგების გაყალბების გამო „ეროვნულმა ფორუმმა“, პროტესტის ნიშნად, საპარლამენტო მანდატზე უარი თქვა სხვა ოპოზიციურ პარტიებთან ერთად.
2012 წლის დასაწყისში „ეროვნული ფორუმი“ კოალიცია „ქართული ოცნების“ პოლიტიკური სუბიექტი გახდა, რის შემდეგაც იგი აქტიურად მონაწილეობდა როგორც კოალიციის საპარლამენტო საარჩევნო პროგრამის და არაერთი მიმართულების განსაზღვრასა და ფორმირებაში, ისე საარჩევნო კამპანიაში.
2012 წლის საპარლამენტო არჩევნებში კოალიციის გამარჯვების შემდეგ, „ეროვნული ფორუმი“ შედიოდა საპარლამენტო უმრავლესობის შემადგენლობაში 2013 წლის გაზაფხულამდე, ხოლო ამა წლის 5 მარტს „ეროვნულმა ფორუმმა“ შექმნა საპრლამენტო ფრაქცია (გუბაზ სანიკიძე, მალხაზ (სოსო) ვახტანგაშვილი, თემურ მაისურაძე, ანი მიროტაძე, გიორგი (გია) ხეჩინაშვილი) და 2016 წლის აპრილამდე საპრალამენტო უმრავლესობის შემადგენლობაში დარჩა. ამ პერიოდის განმავლობაში ზოგიერთ საკითხზე განსხვავებული შეხედულებების მიუხედავად, ფრაქცია სრულად იცავდა კოალიციური შეთანხმების პირობებს.
2014 წელს ჩატარებული ადგილობრივი თვითმმართველობის არჩევნების შედეგად, „ეროვნულ ფორუმს“ საკუთარი წარმომადგენლები ჰყავს ადგილობრივ საკრებულოებში მთელი ქვეყნის მასშტაბით.
„ეროვნული ფორუმის“ რიგგარეშე მე-5 ყრილობაზე, რომელიც 2016 წლის 3 აპრილს გაიმართა, ფარული კენჭისყრის შედეგებზე დაყრდნობით, ხმების დიდი უმრავლესობით, დელეგატებმა მიიღეს გადაწყვეტილება „ეროვნული ფორუმის“ კოალიციიდან გასვლისა და 2016 წლის საპარლამენტო არჩევნებში დამოუკიდებლად მონაწილეობის თაობაზე.
2016 საპარლამენტო არჩევნებზე ფორუმმა ხმათა 0,73% მიიღო და პარლამენტს მიღმა დარჩა, რის შემდეგაც პარტია ერთ-ერთმა ლიდერმა, გუბაზ სანიკიძემ დატოვა, რომელიც მოგვიანებით დემოკრატიულ მოძრაობას შეურთდა.
ორგანიზაციული სტრუქტურა
პარტიამ დაარსებიდან მოკლე პერიოდში შეძლო პარტიული სტრუქტურის აწყობა, პრაქტიკულად, მთელი ქვეყნის მასშტაბით. ამ ეტაპზე ფუნქციონირებს ქალაქ თბილისის პარტიის ცენტრალური ოფისი და აგრეთვე, ქალაქ ბათუმსა და გურჯაანში ადგილობრივი ორგანიზაციის ოფისები. მოქმედებს  17 საინიციატივო ჯგუფი, რომელთა ოფიციალურად დაფუძნება ახლო მომავალში  იგეგმება.
პარტიის უმაღლესი აღმასრულებელი ორგანოა პოლიტიკური საბჭო, რომელიც წარმართავს პარტიის საქმიანობას.
პარტიის  მაკონტროლებელი ორგანოა სარევიზიო კომისია. კატეგორია:საქართველოს პოლიტიკური პარტიები
ლუვიელები
მინი|300პქ|ლუვიელების განსახლების არეალი ლუვიელები — ინდოევროპული ტომები, ცხოვრობდნენ ძვ. წ. II ათასწლეულში მცირე აზიის (ანატოლიის) სამხრეთ და სამხრეთ-დასავლეთში, რაც დასტურდება ხეთური ლურსმული წყაროების მონაცემებითა და თვით ლუვიურ ენაზე შედგენილი ლურსმული ტექსტებით (რომლებიც ბოღაზქოის არქივმა შემოინახა). ლაპარაკობდნენ ლუვიურ ენაზე, რომელიც ხეთურ და ფალაურ ენებთან ერთად განეკუთვნება ინდოევროპულ-ანატოლიურ ენათა ჯგუფს. ლუვიელების შექმნილი უნდა იყოს „ხეთური იეროგლიფური“ დამწერლობა. ლუვიურისა და ლიკიური ენების ახლო ნათესაობის გამო ლუვიელებს მიიჩნევენ ლიკიელთა წინაპრებად. ლუვიელები მისდევდნენ მესაქონლეობას, მიწათმოქმედებას, ხელოსნობას. ლუვიურ საზოგადოებაში ადრევე გაჩნდა სოციალური დიფერენციაცია. ლუვიურ პანთეონს ქმნიდნენ: ამინდის ღვთაება თარხუნთი, მთვარის — არმა, ღვთაებები დათა, სანთა და სხვა.
ლიტერატურა
კატეგორია: ინდოევროპელები კატეგორია:გამქრალი ხალხი
ბარტერი
მინი|1874 წლის გაზეთში გამოქვეყნებული ბარტერის სცენა. ბარტერი — განსაზღვრული რაოდენობის საქონლის გაცვლა შესაბამისი ღირებულების საქონელზე, ისეთი დამატებითი გაცვლითი საშუალების გარეშე როგორიცაა ფული. ადამიანები უძველეს დროში უმეტესწილად ამ ხერხს მიმართავდნენ. სასურველი საქონლის შეძენის მიზნით ერთმანეთს საქონელსვე სთავაზობდნენ, ანუ ნატურით ვაჭრობდნენ. ბარტერით ვაჭრობას თან ახლავს გარკვეული უხერხულობები: რთულია გასაცვლელი საქონლის ზუსტი ღირებულების დადგენა; არ არის მოქნილი, ყოველთვის არ ემთხვევა საჭიროება არსებულ პროდუქტს. მაგალითისთვის: მეპურეს ფეხსაცმელი, ხოლო მეწაღეს პური, რომ ერთმანეთში გაეცვალათ და ამ გზით მიღებული სარგებლით სრულად დაკმაყოფილებულიყვნენ.
სქოლიო
კატეგორია:კომერცია
ნუგზარ შოშიაშვილი
სქოლიო
კატეგორია:დაბადებული 11 ოქტომბერი კატეგორია:დაბადებული 1947 კატეგორია:საქართველოს VI მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისში დაბადებულები ნუგზარ
ჭიუხი
thumb|ჭიუხი [[ტატრას მთები|ტატრას მთებში (აღმ. ევროპა)]] ჭიუხი — სწორხაზოვნად გადაჭიმული მაღლობი, რომელსაც მომრგვალებული, გუმბათისებრი ზედაპირი აქვს. ჩვეულებრივ წარმოადგენს ძლიერ დანგრეული და შემდეგ რამდენადმე აზევებული ქედების ნარჩენებს. კავკასიონის ჭიუხები კრისტალურ ქანებში გამომუშავებული დაკბილული კლდოვანი მთებია.
ნოვუ-ორისონტი-დუ-უესტი
2010 წლის მონაცემებით, მოსახლეობა 9 384 ადამიანს შეადგენდა, მოსახლეობის სიმჭიდროვე 2.99 კმ²-ზე. ფართობი 3 135 211 კმ²-ია.
რესურსები ინტერნეტში
კატეგორია:რონდონიის მუნიციპალიტეტები
Camponotus orinobates
Camponotus orinobates — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
Love Love (Take That-ის სიმღერა)
Love Love — ჯგუფ Take That-ის პირველი სინგლი 2011 წლის EP დისკიდან Progressed. მასში წამყვან ვოკალებს ასრულებენ გერი ბარლოუ და მარკ ოუენი. სინგლი გამოვიდა 2011 წლის 11 მაისს.
სიმღერა ასევე შეტანილია 2011 წლის ფილმში იქს-ადამიანები: პირველი კლასი.
სქოლიო
კატეგორია:2011 წლის სიმღერები კატეგორია:2011 წლის სინგლები კატეგორია:Take That-ის სიმღერები
Camponotus opaciventris
Camponotus opaciventris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
NGC 7728
NGC 7728 — გალაქტიკა პეგასის თანავარსკვლავედში. აღმოჩენის თარიღია 1862 წლის 16 თებერვალი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ადამიანი სავარძელი
ადამიანი სავარძელი ( 人間椅子) — იაპონელი დეტექტივი ავტორის, ედოგავა რამპოს 1925 წლის მოთხრობა, რომელიც პირველად ჟურნალ კურაკუში (苦楽) გამოქვეყნდა.
იაპონელმა რეჟირსრომა - ტოშიუკი მიძუტანიმ - 1997 წელს მოთხრობაზე დაფუძნებით ფილმი გადაიღო, ადაპტირდა მანგადაც, სადაც ასახულია მოთხრობის ერთგვარი დასასრული.
იოშიკო
ახალგაზრდა ავტორი, სახელად იოშიკო, რომელიც უკვე პატივცემული, დაფასებული და საკმაოდ განთქმული ავტორია იაპონურ ლიტერატურაში, ყოველდღიურად იღებს წერილებს დამწყები ავტორებისგან, რომლებიც ითხოვდნენ ნაწარმოებებზე კომენტარების გაკეთებას. ერთ დღეს იგი იღებს უცნაურ წერილს დივანის მწარმოებლისგან.
მე
იოშიკოსადმი გაგზავნილი წერილის ავტორი, სკამებისა და ზემოხსენებული სავარძლის შემქმნელი. ის აცხადებს, რომ მახინჯია და არაა დარწმუნებული, რომ ფიზიკურადაც არაა დეფორმირებული. ის იყენებს იოშიკოსადმი მიწერილ წერილს, როგორც გამოსასყიდს, აღიაროს საკუთარი დანაშაული, თუმცა, მას შემდეგ, რაც წერილის ადრესატი იოშიკო აღმოჩნდება, იგი იტყვის, რომ მისი წერილი არაფერია, თუ არა მისივე ნაწარმოების მცირე მოთხრობის ნაწილი.
სქოლიო
კატეგორია:იაპონური ლიტერატურა კატეგორია:XX საუკუნის ლიტერატურა
ცენტრალური მაკედონია
ცენტრალური მაკედონია (ბერძ: Περιφέρεια Κεντρικής Μακεδονίας) — პერიფერია საბერძნეთის ჩრდილოეთ ნაწილში. უკავია საბერძნეთის მაკედონიის ცენტრალური ნაწილი. პერიფერიის მოსახლეობის რაოდენობა 2 მილიონზე მეტია. პერიფერიის ცენტრია — ქალაქი სალონიკი.
ცენტრალურ საბერძნეთის პერიფერიაში შედის 7 ნომი:
რესურსები ინტერნეტში
კატეგორია:საბერძნეთის პერიფერიები
ცხვირხახის ბორასებრნი
ცხვირხახის ბორასებრნი (Oestrinae) — პარაზიტი მწერების ქვეოჯახი ბორასებრთა ოჯახისა. ფართოდ არიან გავრცელებული. ცნობილია 34 სახეობა. დედალი ბორა მატლებს „აფრქვევს“ ბალახისმჭამელი ცხოველების ნესტოებში; ასეთი ცხოველები შეიძლება იყოს: ცხვარი, თხა, ცხენი, აქლემი, ირემი, აფრიკული სპილო, ბეჰემოთი, მეჭეჭებიანი ღორი. მატლები ცხოვრობენ შუბლის წიაღში, ღრუებში (ცხვირის, რქების ძირთან არსებული), ასევე ცხვირხახაში. ნიადაგში დასაჭუპრებლად გარეთ გამოდიან მასპინძლის ნესტოებიდან.
Camponotus opaciceps
Camponotus opaciceps — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
NGC 7729
NGC 7729 — გალაქტიკა პეგასის თანავარსკვლავედში. აღმოჩენის თარიღია 1883 წლის 5 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ოსამუ დაძაი
ოსამუ დაძაი (太宰治; დაბადების სახელი ცუშიმა (津島修治) დ. 1909 — გ. 1948) — მეოცე საუკუნის გამოჩენილი იაპონელი პროზაიკოსი, პოეტი, პუბლიცისტი და კრიტიკოსი. მის შემოქმედებაზე გავლენა იქონიეს ისეთმა ავტორებმა, როგორებიც არიან რიუნოსკე აკუტაგავა, მურასაკი შიკიბუ და ფიოდორ დოსტოევსკი. მისმა ორმა მოთხრობამ - აღარ არის ადამიანი და ჩამავალი მზე ფართო გამოხმაურება ჰპოვა და თანამედროვე პროზის კლასიკადაა აღიარებული. მიუხედავად იმისა, რომ ავტორი ფართოდაა ცნობილი საკუთარ სამშობლოში - იაპონიაში - მისი შემოქმედება ნაკლებად გახმაურებულია საზღვარგარეთ. ქართულ ენაზე თარგმნილია მისი მცირე მოთხრობა - მოლოდინი.
ადრეული ცხოვრება
შუჯი ცუშიმა (津島修治, Tsushima Shūji), შემდეგში ცნობილი როგორც ოსამუ დაძაი, დაიბადა 1909 წლის 19 ივნისს, მდიდარი მიწის მემამულის ოჯახში, კანაგაში, ტოჰოკუს რეგიონში, აომორის პრეფექტურაში. შუჯის დაბადების დროს მის ოჯახში ოცდაათამდე ადამიანი იყრიდა თავს. ცუშიმები გლეხური წარმომავლობის ხალხი იყვნენ. დაძაის დიდმა ბაბუამ მევახშეობით დიდძალ ქონებას მოუყარა თავი, რომელიც მისმა ვაჟმა კიდევ უფრო გაზარდა. მალევე ცუშიმებმა სიმდიდრესთან ერთად ძალაუფლებაც მოიპოვეს და რეგიონში ერთ-ერთ ყველაზე პატივსაცემ და გავლენიან პიროვნებებად იქცნენ.
განათლება და ლიტერატურული მოღვაწეობის დასაწყისი
1916 წელს შუჯიმ კანაგის დაწყებით სკოლაში დაიწყო სწავლა. 1923 წლის მარტში მამამისი ფილტვის სიმსივნით გარდაიცვალა. ერთი თვის შემდეგ, 14 წლის დაძაი შორეულ ნათესავებთან აომორში დასახლდა და აომორის საშუალო სკოლაში შევიდა. 1927 წელს დაძაი ჰიროსაკის უნივერსიტეტის ფილოლოგიური ფაკულტეტზე ჩაირიცხა. სტუდენტებს ჰოსტელში უნდა ეცხოვრათ, თუმცა დაძაიმ კვლავ ნათესავებთან დარჩენა ამჯობინა. ჰიროსაკში სწავლის პერიოდში დაძაის გაუჩნდა ინტერესი ედოს პერიოდის კულტურის მიმართ და დაიწყო გიდაიუს შესწავლა. გიდაიუ ერთგვარი საგალობელი თხრობის ფორმაა, რომელიც აქტიურად გამოიყენება იაპონურ მარიონეტების თეატრში. 1928 წლისთვის დაძაი რედაქტორობდა სტუდენტურ პუბლიკაციებს და აქვეყნებდა საკუთარ ტექსტებსაც. იგი აქვეყნებდა ჟურნალს Saibō bungei, ამასთანავე გახდა სტუდენტური გაზეთის რედაქციის წევრი. შუჯის წარმატებული წინსვლა დროებით შეწყდა 1927 წელს, როცა მისმა კუმირმა ავტორმა, რიუნოსკე აკუტაგავამ, 35 წლის ასაკში თვითმკვლელობით დაასრულა სისოცხლე. ამის შემდეგ ცუშიმამ სწავლას თავი დაანება და თავისი ქონების უდიდესი ნაწილი ტანსაცმელს, ალკოჰოლსა და მეძავებთან დროის გატარებას დაახარჯა. იგი ასევე გამოირჩეოდა საკუთარი მარქსისტული შეხედულებებით, რომელიც იმდროინდელ იაპონიაში სასტიკად იდევნებოდა. ცუშიმა ცდილობდა სწავლის გაგრძელებას — 1930 წელს ჩაირიცხა ტოკიოს საიმპერატორო უნივერსიტეტის ფრანგული ლიტერატურის ფაკულტეტზე, თუმცა მალვე შეწყვიტა სწავლა, გეიშასთან ერთად გაიქცა და უარყო საკუთარი ოჯახი. ტოკიოს საიმპერატორო უნივერსიტეტში გარიცხვიდან ცხრა დღის შემდეგ ცუშიმამ პირველად სცადა თვითმკვლელობა დახრჩობის გზით, კამაკურას სანაპიროზე 19 წლის ბარის დიასახლის შიმეკო ტანაბესთან, ერთად. ტანაბე გარდაიცვალა, ცუშიმა გადარჩა მეთევზეთა ნავის დახმარებით და წაუყენეს ბრალდება, როგორც ტანაბეს სიკვდილის თანამონაწილე. მოვლენებით შოკირებული ცუშიმას ოჯახი ჩაერია პოლიციის გამოძიების შეწყვეტის მიზნით. შუჯი მალევე შეიწყალეს და გაათავისუფლეს. დეკემბერში ცუშიმა გამოჯანმრთელდა იკარიგასეკიში და იქ ჰაცუიოზე იქორწინა. მალე ცუშიმა დააპატიმრეს იაპონიის აკრძალულ კომუნისტურ პარტიასთან დაკავშირებული საქმიანობისთვის, რისი შეტყობის შემდეგაც მისმა უფროსმა ძმამ ბუნჯიმ მას ფულადი დახმარება შეუწყვიტა. ცუშიმა მიმალვაში იმყოფებოდა, თუმცა ბუნჯიმ, მიუხედავად ძმასთან გაუცხოებისა, მოახერხა, რომ მას ყველა ბრალდება მოხსნოდა და დახმარების აღდგენა აღუთქვა იმ პირობით, რომ სწავლას განაგრძობდა და კომუნისტურ პარტიასთან ყოველგვარ კავშირს გაწყვეტდა. ცუშიმა დასთანხმდა.
პირადი ცხოვრება
1930 წლის შემოდგომაზე დაძაიმ სასიყვარულო ურთიერთობა გააბა გეიშა ბენიკოსთან (ნამდვილი სახელი - ოიამა ჰაცუიო), რამაც გამოიწვია აღშფოთების ახალი ტალღა ცუშიმას ოჯახში. შედგა ერთგვარი გარიგება - იმ შემთხვევაში, თუ შუჯი მოისურვებდა გეიშასთან ურთიერთობას, მაშინ, ტრადიციის თანახმად, იგი გვარიდან უნდა მოეკვეთათ, რაზეც დაძაი დათანხმდა და ნიშნობაც შედგა, თუმცა ამ უკანასკნელის შემდეგ მან თვითმკვლელობა სცადა - ბარში ყოფნისას ოფიციანტთან ერთად ზღვაში გადახტა. დაძაის გადარჩენა მოხერხდა, ახალგაზრდა გოგონა კი, სამწუხაროდ, დაიღუპა.
მოღვაწეობის ადრეული პერიოდი
მიუხედავად იმისა, რომ დაძაი სტუდენტთა სიაში იყო და უნივერსიტეტშიც ირიცხებოდა, იგი არ ესწრებოდა ლექციებს. მისი ცხოვრების ერთადერთ მიზანს საკუთარ თავზე ნაწარმოების დაწერა და სიკვდილი წარმოადგენდა. ამ ნაწარმოებისთვის კი სახელი თავიდანვე ჰქონდა მოფიქრებული ავტორს - „დღეთა ბოლოს“. იმავე წლის მარტში, ჟურნალ Kaihyo-ს პირველ ნომერში, გამოჩნდა დაძაის კიდევ ერთი მოთხრობა „ტანსაცმელი თევზის ქერცლისგან “'', რამაც ლიტერატურული საზოგადოება აალაპარაკა ახალი, ორიგინალური ნიჭის დაბადებაზე.
1935 წლის მარტში ცუშიმამ დაასრულა მუშაობა კრებულზე „დღეთა ბოლოს“ . თავისი გეგმის პირნათლად შემსრულებელ ავტორს თვითმკვლელობის მორიგი, თუმცა წარუმატებელი მცდელობა ჰქონდა. იგი საავადმყოფოში მძიმე შეტევით გადაიყვანეს. ოპერაციის შემდეგ მას განუვითარდა პერიტონიტი და ძლიერი ტკივილები დაეწყო. საავადმყოფოში ყოფნისას იგი დამოკიდებული გახდა ნარკოტიკულ გამაყუჩებელზე და საავადმყოფოს დატოვების შემდეგ ამ დამოკიდებულებას ერთი წელი ებრძოდა.
ჯერ კიდევ საავადმყოფოში ყოფნისას დაიწყო მოთხრობის - „ბუფონერების ყვავილები” - წერა, რომელიც გამოქვეყნდა ჟურნალ იაპონური რომანტიზმის მაისის ნომერში. 1935 წლის ზაფხულში დაძაი გადადის ჩიბას პრეფექტურის ქალაქ ფუბანაშიში, სადაც ერთი წელი და სამი თვე დაჰყო. საავადმყოფობან მიღებული შეტყობინების მიხედვით აღმოჩნდა, რომ დაძაის წამლის მუდმივი დოზები სჭირდებოდა. ამავე დროს, სწორედ ეს იყო დაძაის ერთ-ერთი ყველაზე ნაყოფიერი პერიოდი მის ცხოვრებაში. ასამი ჯუნი მასზე საუბრისას იხსენებდა:"”როდესაც მის სანახავად მივდიოდი, ის ყოველთვის ხელნაწერებთან იყო მიმჯდარი. ჩვეულებრივ, ინექციის შემდეგ, ის განიცდიდა შთაგონების მეტეორულ ზრდას. შესაძლოა, წერის მიზნით, თავისით გაეკეთებინა ინექცია.“"1936 წლის ოქტომბერში, დაძაი ოსამუ, მისი მეგობრის მასუჯი იბუსეს მოთხოვნით, შევიდა მუსაშინოს ფსიქიატრიულ საავადმყოფოში. დაახლოებით ერთთვიანი მკურნალობის შედეგად მან დაამარცხა დამოკიდებულება, თუმცა ღრმა დეპრესიაში ჩავარდა. საავადმყოფოდან წასვლის შემდეგ დაძაიმ მაშინვე დაიწყო მოთხრობის "დაკარგული ადამიანის" წერა, რომელშიც პირველად გაჩნდა "დაკარგული ადამიანის" თემა, უკანასკნელმა სრულყოფილებას მიაღწია მის ერთ-ერთ ბოლო ქმნილებაში - "No Longer Human” (Ningen Shikaku). ეს იყო მისი მოღვაწეობის უხვი და ნაყოფიერი პერიოდი, რომელიც გაგრძელდა 1945 წლამდე. 1939 წლის იანვარში დაძაი დაქორწინდა მიჩიკო ისარაზე. ახალგაზრდა წყვილი თავდაპირველად ცხოვრობდა მიჩიკოს მხარეში, კოფუში, მაგრამ მალე გადავიდა ტოკიოს გარეუბანში, მიტაკუში.
მემარცხენე მოძრაობა
1929 წელს, როდესაც ჰიროსაკის სკოლაში დირექტორის მიერ სახელმწიფო ქონების მითვისება დაფიქსირდა, მოსწავლეებმა სოციალური მეცნიერების შემსწავლელი ჯგუფის ლიდერის, უედა შიგეჰიკოს ხელმძღვანელობით მოაწყვეს მოკავშირეების ხუთდღიანი გაფიცვა, რაც საბოლოოდ დირექტორის გადადგომით დაგვირგვინდა. ცუშიმა თითქმის არ მონაწილეობდა გაფიცვაში, მაგრამ პროლეტარული ლიტერატურის მიბაძვით, მან აღნიშნული მოვლენები საკუთარ ნაწარმოებში - სტუდენტური ჯგუფი - შეაჯამა, რომელიც შემდეგში უედას წააკითხა. ცუშიმას ოჯახი უნდობლობას უცხადებდა დაძაის მემარცხენე საქმიანობას. მომდევნო წლის 16 იანვარს პოლიციამ დააკავა უედა და ჰიროკოს სოციალური მეცნიერებების კიდევ ცხრა სხვა სტუდენტი, რომლებიც სეიგენ ტანაკას მიერ შეიარაღებულ კომუნისტურ პარტიაში აქტივისტებად მუშაობდნენ.
ომის წლები
1941 წლის ნოემბერში დაძაი სხვა მწერლებთან ერთად მოქმედ ჯარში გაიწვიეს, მაგრამ შესაბამის განყოფილებაში შემოწმების შემდეგ ფილტვებში ქრონიკული დაავადების გამო მაშინვე გაანთავისუფლეს. 1941 წლის 8 დეკემბერს იაპონია ჩაერთო წყნარი ოკეანის ომში. სწორედ ამ პერიოდში, როცა მრავალმა მწერალმა პოლიტიკური მოტივებით წერა შეწყვიტა, დაძაი უფრო და უფრო გააქტიურდა.
ომის შემდგომი კარიერა
1946 წლის ნოემბერში დაძაი დაბრუნდა ტოკიოში. იმ დროისთვის მრავალმა ჟურნალმა განაახლა ფუნქციონირება. დაძაი ბევრ შეკვეთას იღებდა, მაგრამ ბევრს არ მუშაობდა. მხოლოდ ორმოცდაშვიდი წლის ასაკში მოახერხა დაძაიმ აპათიის დაძლევა და სამწერლო საქმიანობის განახლება. ცალკე ოთახი იქირავა, სადაც დილის შვიდი საათიდან სამ საათამდე მუშაობდა. შემდეგ უახლოეს კაფეში მიდიოდა, სადაც უკვე მეგობრები ელოდებოდნენ. ამ საათებში ის ძალიან კომუნიკაბელური და მახვილგონიერი იყო. 1947 წელს დაძაიმ დაწერა თავისი ერთ-ერთი საუკეთესო მოთხრობა „ვიონის ცოლი“ და მოთხრობა „ჩამავალი მზე“, რომელიც გამოსცა ჟურნალმა შინჩომ და თითქმის მაშინვე გამოიცა ცალკე წიგნად. ამ ამბავმა დიდი პოპულარობა მოიპოვა მკითხველებში. გაჩნდა გარკვეული ცნება - შაიოზოკუ -, რომელიც აღნიშნავს დაკნინებულ იაპონურ არისტოკრატიულ ოჯახს. ამ მოთხრობის გმირები მისივე თვისებათა ნაზავს ქმნიან: ნაოჯის გამოსახულებაში თვითგანადგურების იდეა, რომელიც მას მცირე ასაკიდან ეკუთვნოდა, კაზუკოში კომუნისტური იდეებია გამოხატული, რომლებსაც ასევე ჰქონდა ადგილი მწერლის ცხოვრებაში. ყველაზე ძლიერად მისი გავლენა ახალგაზრდობაში აისახება უეჰარას იმიჯზე, დაღლილობასა და უძლურებაზე, რომელიც მას, ისევე როგორც ავტორს, სიცოცხლის ბოლო წლებში დაეუფლა. 1947 წლის მარტში მწერალს ეყოლა მესამე შვილი, ქალიშვილი სატოკო, რომელიც მოგვიანებით, ფსევდონიმით იუკო ცუშიმა, გახდა იაპონიის ერთ-ერთი ყველაზე ცნობილი მწერალი.
სიკვდილი
1948 წლის გაზაფხულზე შეიქმნა ნაწარმოები „აღარ არის ადამიანი“, რომლის პირველი თავებიც გამოჩნდა ჟურნალ ტენბოს ივნისის ნომერში, თუმცა სიუჟეტის სრულად გამოქვეყნებამდე ავტორმა სული გალია. ამის მიზეზი კი უძილობა იყო, რომელმაც ფილტვების მდგომარეობის გამწვავება გამოიწვია. სიკვდილის გარდაუვლობის გაგებისას მან თვითმკვლელობა გადაწყვიტა, მცირე ანდერძი, სახელწოდებით „მშვიდობით“ დაწერა და 1948 წლის 13 ივნისს ტომი იამაძაკისთან — თავის მეუღლესთან — ერთად ტოკიოში, ტამაგავას აკვედუკში თავი დაიხრჩო. მწერლის ცხედარი მხოლოდ 19 ივნისს იპოვეს, ერთი თვის შემდეგ კი კრემაციის შედეგად შენახული ფერფლი დაასვენეს ძენრიჯის ტაძართან, მორი ოგაის - დაძაის ერთ-ერთი ყველაზე საყვარელი მწერლის - საფლავის გვერდით. მისი გარდაცვალების დღე, ე.წ. ”ალუბლების ხსენების დღე“, აღინიშნება ყოველი წლის 19 ივნისს.
სქოლიო
კატეგორია:იაპონელი მწერლები კატეგორია:XX საუკუნის ლიტერატურა კატეგორია:დაბადებული 1909 კატეგორია:გარდაცვლილი 1948 კატეგორია:XX საუკუნის იაპონელი მამაკაცი მწერლები
The Cherrytree Sessions
The Cherrytree Sessions — ამერიკელ პოპ მომღერალ და სიმღერების ავტორ ლედი გაგას პირველი EP ალბომი, რომელიც გამოიცა 2009 წლის 3 თებერვალს ლეიბლზე Interscope Records. მასში შესულია სამი სიმღერის — Poker Face, Just Dance და Eh, Eh (Nothing Else I Can Say) საკონცერტო შესრულება ლეიბლ Cherrytree Records-ის კალიფორნის სტუდიაში. თავდაპირველად ალბომი გამოიცა როგორც ციფრული ჩამონატვირთი და CD დისკი მხოლოდ მაღაზიათა ქსელ Borders-ის მაღაზიებში. 2010 წლის აგვისტოში მოხდა ალბომის ხელახალი გამოცემა მთელი მსოფლიოს მასშტაბით. ალბომმა კრიტიკოსების მხრიდან დადებითი შეფასება დაიმსახურა, განსაკუთრებით კი აღნიშნეს გაგას ვოკალის მონაცემები.
პერსონალი
ინფორმაცია პერსონალის შესახებ აღებულია ალბომ The Cherrytree Sessions-ის ბუკლეტიდან.
სქოლიო
კატეგორია:ალბომები RedOne-ს პროდიუსერობით კატეგორია:ლედი გაგას EP-ები კატეგორია:ლედი გაგას საკონცერტო ალბომები კატეგორია:2009 წლის საკონცერტო ალბომები კატეგორია:2009 წლის EP-ები კატეგორია:Interscope Records-ის EP-ები კატეგორია:Interscope Records-ის საკონცერტო ალბომები კატეგორია:Cherrytree Records-ის ალბომები კატეგორია:საკონცერტო EP-ები
აფრიკაანსი
აფრიკაანსი (თვითსახელწოდება Afrikaans taal) — ინდოევროპული ენა, წარმოშობილია ნიდერლანდური ენისაგან და კლასიფიცირდება როგორც ქვემო ფრანკულ დასავლეთ გერმანული, ძირითადად ამ ენაზე საუბრობენ სამხრეთ აფრიკის რესპუბლიკასა და ნამიბიაში, მცირე ოდენობით საუბრობენ ბოტსვანაში, ანგოლაში, ესვატინში, ზიმბაბვეში, ავსტრალიაში, ახალ ზელანდიაში, ამერიკის შეერთებულ შტატებში, ტაივანსა და არგენტინაში. დაახლოებით 100 000 აფრიკაანსზე მოლაპარაკე არის ინგლისშიც. ასევე არის მცირე ჯგუფები შემდეგ ქალაქებში: ბრიუსელი, ამსტერდამი და ტორონტო.
რესურსები ინტერნეტში
კატეგორია:აფრიკაანსი
მეცნიერება და ტექნოლოგია ისრაელში
ისრაელის მეცნიერებმა დიდი წვლილი შეიტანეს სოფლის მეურნეობის, კომპიუტერული მეცნიერების, ელექტრონიკის, გენეტიკის, მედიცინის, ოპტიკის, მზის ენერგიის და ტექნოლოგიის სხვადასხვა დარგების განვითარებაში. ქვეყნის მოსახლეობა მსოფლიოში ერთ-ერთი ყველაზე ტექნოლოგიურად მცოდნე მოსახლეობად ითვლება. 1998 წელს ჟურნალ Newsweek– მა თელ – ავივი მსოფლიოში ათი ყველაზე ტექნოლოგიურად განვითარებული ქალაქების რიცხვში შეიყვანა.
უმაღლესი განათლება
მინი|ვეიცმანის მეცნიერების ინსტიტუტი [[რეჰოვოტში]] უნივერსიტეტებისა და სხვა სამეცნიერო ინსტიტუტების ჩამოყალიბება დაიწყო სახელმწიფო სუვერენიტეტის გამოცხადებამდე დიდი ხნით ადრე. პირველი სამეცნიერო დაწესებულება, რომელიც ერეც ისრაელში გაიხსნა, იყო უმაღლესი სასოფლო-სამეურნეო სკოლა Mikve Israel, რომელიც დაარსდა 1870 წელს.
1910-იან წლებში დაარსდა ამჟამად მოქმედი ორი უმსხვილესი სამეცნიერო ინსტიტუტი: პოლიტექნიკური ინსტიტუტი ჰაიფაში, ამჟამად ტექნიონი (1912; გაიხსნა 1924 წელს, ამჟამად მსოფლიოს ერთ-ერთი ყველაზე ცნობილი ტექნიკური უნივერსიტეტი) და იერუსალიმის ებრაული უნივერსიტეტი (1918; გაიხსნა 1925 წელს). იერუსალიმის ებრაული უნივერსიტეტი ისრაელის უძველესი უნივერსიტეტია, სადაც მდებარეობს ებრაული ეროვნული და საუნივერსიტეტო ბიბლიოთეკა— წიგნების მსოფლიოში ყველაზე დიდი საცავი ებრაულ თემატიკაზე.
1921 წელს თელ-ავივში დაარსდა სასოფლო-სამეურნეო სადგური, რომელიც მოგვიანებით გადაკეთდა სოფლის მეურნეობის სამეცნიერო ინსტიტუტად. 1920-იან წლებში დაარსდა მრავალი სამეცნიერო საზოგადოება და ასოციაცია.
1949 წლის იანვარში, დამოუკიდებლობის ომის დასრულებისთანავე, ისრაელის პირველმა მთავრობამ შექმნა სამეცნიერო საბჭო. სამეცნიერო საბჭომ დააარსა გეოლოგიური მმართველობა (1949), ფიზიკის ეროვნული ლაბორატორია (1950), ატომური ენერგიის კომისია (1952), ბოჭკოვანი ინსტიტუტი (1953), ნეგევის ინსტიტუტის მშრალი რეგიონები (1958). მინი|WEIZAC – 1954 წელი – პირველი თანამედროვე კომპიუტერი [[ახლო აღმოსავლეთი|ახლო აღმოსავლეთში]] 1953 წელს, ქნესეთის მიერ შესაბამისი კანონის მიღების შემდეგ, იერუსალიმის უნივერსიტეტის ბაზაზე, გაიხსნა ებრაული ენის აკადემია, რომელიც ივრითის მარეგულირებელი ორგანოა. მხოლოდ ებრაულ აკადემიას აქვს უფლება დაადგინოს ებრაული ენის გრამატიკული, ლექსიკური და ტერმინოლოგიური ნორმები, მათ შორის ნეოლოგიზმების შემუშავება და ოფიციალური დამტკიცება. აკადემიის რეგლამენტი ქვეყნდება სახელმწიფო აქტების ოფიციალურ კრებულში (ე.წ. "რეშუმოტი" ებრ.: רשומות), მისი გამოყენება სავალდებულოა სახელმწიფო და ადგილობრივი ხელისუფლების, სახელმწიფო სამეცნიერო და საგანმანათლებლო დაწესებულებების, მაუწყებლობის ადმინისტრაციის მიერ.
1955 წელს გაიხსნა ბარ-ილანის უნივერსიტეტი, 1956 წელს— თელ-ავივის უნივერსიტეტი. მარცხნივ|მინი|[[ტექნიონის კომპიუტერული მეცნიერების ფაკულტეტი – ისრაელის ტექნოლოგიური ინსტიტუტი]] 1960-იან წლებში ისრაელში გაიხსნა კიდევ ორი ​​აკადემიური ინსტიტუტი — ნეგევის დავიდ ბენ-გურიონის უნივერსიტეტები (Beer Sheva, 1965) და ჰაიფას უნივერსიტეტი (1962). 1961 წელს ქნესეთის სპეციალური რეზოლუციით დაარსდა ისრაელის მეცნიერებათა აკადემია. ისრაელის ღია უნივერსიტეტი დაარსდა 1974 წელს.
ისრაელის უნივერსიტეტებს აფინანსებს სახელმწიფო. 1960-იანი წლების ბოლომდე დაარსებული ისრაელის ყველა უნივერსიტეტი დაფუძნებულია   გერმანიის უნივერსიტეტების ე.წ. ჰუმბოლდტისეულ მოდელზე. ისრაელის უმაღლესი განათლების სისტემაში სამი აკადემიური ხარისხია: ბაკალავრის, მაგისტრისა და დოქტორის.
2006 წელს საუკეთესო უნივერსიტეტების მსოფლიო რეიტინგში ებრაული უნივერსიტეტი მე -60 და 119-ე ადგილზე იყო.
ქვეყნის სხვა უნივერსიტეტები:
ისრაელის მოქალაქეების რაოდენობა, რომლებიც იღებენ უმაღლეს განათლებას, მოსახლეობის 34% -ს შეადგენს (~ 30-ე ადგილი). ისრაელი მსოფლიოში პირველ ადგილზეა ინჟინრების, მეცნიერთა და სამეცნიერო პუბლიკაციების რაოდენობით ერთ სულ მოსახლეზე. ყოფილი სსრკ – დან ემიგრანტების მუდმივი შემოდინება (რომელთა 40% ჰქონდა უნივერსიტეტის დიპლომი) მთელი 1990 – იანი წლების განმავლობაში ხელს უწყობდა ისრაელის მაღალტექნოლოგიური სექტორის განვითარებას. მწირი წყლის რესურსებით, ისრაელს აქვს წყლის დაზოგვის თანამედროვე ტექნოლოგიები, მათ შორის ისრაელში წვეთოვანი მორწყვა. ისრაელი ერთ სულ მოსახლეზე მზის ენერგიის გამოყენებით ერთ-ერთი ლიდერია.
ნობელის პრემიის ლაურეატები
ისრაელის ოთხმა მოქალაქე გახდა ნობელის  ნობელის პრემიის ლაურეატი სამეცნიერო დისციპლინებში. ქვეყანა პირველ ადგილზეა მსოფლიოში ერთ სულ მოსახლეზე სამეცნიერო პუბლიკაციების რაოდენობით.
ისრაელს ჰყავს მსოფლიოში ყველაზე მეტი მეცნიერი, აქვს ყველაზე მეტი  სამეცნიერო ნაშრომი და რეგისტრირებული პატენტი ერთ სულ მოსახლეზე.
ისრაელის კოსმოსური პროგრამა
მინი|[[ხელოვნური თანამგზავრი|სატელიტი Ofek-7-ის გაშვება Shavit-ის აპარატის გამოყენებით]] ჯერ კიდევ 1970-იან წლებში ისრაელმა დაიწყო კოსმოსური კვლევისა და განვითარებისათვის საჭირო ინფრასტრუქტურის მშენებლობა. 1983 წლის აპრილში მაშინდელმა მეცნიერებისა და ტექნოლოგიის მინისტრმა, პროფესორმა იუვალ ნეიმანმა გამოაცხადა სააგენტოს შექმნის შესახებ, რომელიც კოორდინაციას გაუწევდა და განაგებდა ეროვნული კოსმოსური პროგრამის განხორციელებას. უკვე 1988 წელს ისრაელმა პალმაჩიმის (ებრაულ. פלמחים) კოსმოდრომიდან გაუშვა პირველი Ofeq თანამგზავრი, Ofek-1, რითაც ის გახდა ერთ – ერთი იმ რვა ქვეყანას შორის, რომლებსაც შეუძლიათ დამოუკიდებლად აწარმოონ თანამგზავრები. ისრაელს აქვს საკუთარი შავიტის გამშვები მანქანა. ისრაელის კოსმოსური პროგრამის ბიუჯეტი მხოლოდ 1 მილიონი აშშ დოლარია, ვენერას პროექტში ჩადებული თანხების გამოკლებით (დაახლოებით 7 მილიონი დოლარი) ისრაელის სამხედრო პროგრამისთვის ყოველწლიურად გამოყოფილი 70 მილიონიდან. კომერციული კოსმოსური პროექტები სხვა წყაროებიდან ფინანსდება.
2003 წელს ილან რამონი გახდა პირველი ისრაელელი, რომელმაც კოსმოსში იმოგზაურა. იგი გახლდათ ჩამოვარდნილი Shuttle Columbia- ს ეკიპაჟის წევრი.
ისრაელის ბირთვული პროგრამა
ისრაელის ბირთვული ობიექტების ნაწილი არ ექვემდებარება ატომური ენერგიის საერთაშორისო სააგენტოს კონტროლს.
ისრაელი არ შეუერთდა ბირთვული იარაღის გაუვრცელებლობის ხელშეკრულებას.
ისრაელის ბირთვულ პროგრამის საკითხებით  დაკავებულია ისრაელის ატომური ენერგიის კომისია (IAEC), რომელიც შეიქმნა 1952 წელს.
1960-იანი წლების დასაწყისიდან მოქმედებს ნაჰალ სორეკის ბირთვული კვლევის ცენტრი და დიმონას ბირთვული კვლევის ცენტრი.
ზოგიერთი  მონაცემებით, ისრაელს აქვს სრულფასოვანი "ბირთვული ტრიადა" და იგი მეექვსე ბირთვული სახელმწიფოა მსოფლიოში.
2007 წლის 3 აგვისტოს ისრაელის ინფრასტრუქტურის მინისტრმა ბენიამინ ბენ-ელიაზერმა, ჰერცლიაში ინჟინრებთან შეხვედრაზე, განაცხადა: ”ისრაელის მთავრობამ მიიღო ისტორიული გადაწყვეტილება ნეგევში ატომური ელექტროსადგურის მშენებლობის შესახებ” პროექტის დამტკიცების შემთხვევაში, ელექტროსადგურის მშენებლობა 2015 წლისთვის უნდა დასრულებულიყო. ბირთვული ელექტროსადგურის მშენებლობის ადგილი მთავრობამ ჯერ კიდევ 1970-იან წლებში გამოყო. მშენებლობის ღირებულება სპეციალისტებმა 1,5-2 მილიარდ დოლარად შეაფასეს. უხეში შეფასებით, ელექტროსადგური შეძლებს ქვეყნის ელექტროენერგიის მოთხოვნის 6% -მდე უზრუნველყოფას 2020 წლისთვის. 2009 წლის ივლისში ისრაელის მთავრობამ დახმარება ამერიკის შეერთებულ შტატებს სთხოვა სადგურის მშენებლობაში.
სქოლიო
კატეგორია:მეცნიერება და ტექნოლოგია კატეგორია:მეცნიერება და ტექნოლოგიები ადგილმდებარეობის მიხედვით კატეგორია:მეცნიერება და ტექნოლოგიები აზიაში კატეგორია:მეცნიერება და ტექნოლოგია ისრაელში
კახაბერ ძაგანია
კახაბერ ძაგანია (დ. 28 ივლისი, 1970, თბილისი) — ქართველი პოლიტიკოსი.
ბიოგრაფია
1992 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ორგანული ქიმიის ფაკულტეტი. 1992-1993 წლებში მუშაობდა სამკურნალო პროფილაქტიკურ საშუალებათა მიღების სამეცნიერო კვლევითი ლაბორატორიაში. 1996 წლის ოქტომბერში გახდა ლეიბორისტული პარტიის წევრი. 2000-2002 წლებში მუშაობდა თბილისის მერიაში. 2002-2006 წლებში იყო თბილისის საკრებულოს წევრი ლეიბორისტული პარტიის სიით, ხოლო 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „შალვა ნათელაშვილი — საქართველოს ლეიბორისტული პარტია“. მან ლეიბორისტული პარტია 2013 წელს დატოვა. მასთან ერთად პარტიიდან იოსებ შატბერაშვილიც წავიდა. 2013 წლის მაისში მან ჩამოაყალიბა პოლიტიკური გაერთიანება „მემარცხენე ალიანსი“, რომლის ლიდერიც თავად გახდა.
რესურსები ინტერნეტში
კატეგორია:დაბადებული 28 ივლისი კატეგორია:დაბადებული 1970 კატეგორია:საქართველოს VII მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისში დაბადებულები
ლევან ვეფხვაძე
ლევან ვეფხვაძე (დ. 4 ოქტომბერი, 1974, თბილისი) — ქართველი მათემატიკოსი, ჟურნალისტი და პოლიტიკოსი.
ბიოგრაფია
1996 წელს წითელი დიპლომით დაამთავრა ივანე ჯავახიშვილის სახელობის თბილისის სახელმწიფო უნივერსიტეტის მექანიკა-მათემატიკის ფაკულტეტი, ხოლო 1997 წელს იმავე უნივერსიტეტის ხელოვნებისა და ჰუმანიტარულ პროფესიათა ფაკულტეტი. 1995–1996 წლებში იყოს თსუ სტუდენტთა და ასპირანტთა კავშირის პრეზიდენტი. 1998–1999 წლებში მუშაობდა საქართველოს მოქალაქეთა კავშირის პრეს-მდივანად. 2000–2001 წლებში იყო საქართველოს ევროატლანტიკურ ასოციაციის გამგეობის თავმჯდომარე.
2001 წლიდან დაიწყო მუშაობა ტელევიზიაში. იყო TBC-TV სტუდიის გადაცემის „რას ფიქრობს ხალხი“ მთავარი კონსულტანტი; 2002–2003 წლებში ტელეკომპანია „მზეს“, საინფორმაციო გადაცემა „მზერას“ პროდიუსერი; 2003–2008 წლებში ტელეკომპანია „იმედის“, საკვირაო გადაცემა „დროებას“ პროდიუსერი, ხოლო 2006–2008 წლებში — ამავე არხის საზოგადოებრივ-პოლიტიკური პროგრამების დირექტორის მოადგილე.
2008 წლის თებერვალში ამავე გადაცემის წამყვან გიორგი თარგამაძესთან და სხვა ჟურნალისტებთან ერთად ჩამოაყალიბა ქრისტიან-დემოკრატიული მოძრაობა, რომელმაც იმავე წლის საპარლამენტო არჩევნებში მიიღო ხმათა 8,66% და 2008–2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „გიორგი თარგამაძე — ქრისტიან-დემოკრატები“.
2008 წლის ივლისიდან ასრულებდა საქართველოს პარლამენტის თავმჯდომარის მოადგილის მოვალეობას.
2012 წელს საქართველოს ქრისტიან-დემოკრატიული მოძრაობამ ვერ გადალახა პარლამენტში მოხვედრისთვის საჭირო 5% იანი ბარიერი, რის შემდეგაც ლევან ვეფხვაძემ დატოვა საქართველო და დიდი ბრიტანეთში გაემგზავრა, სადაც 2014–2016 წლებში წარმატებით დაამთავრა გლობალური ენერგო მენეჯმენტისა და რაოდენობრივი ფინანსების სამაგისტრო კურსები (გლაზგო, სტრატკლაიდის უნივერსიტეტი).
2016–2018 წლებში დაინიშნა საქართველოს ინდუსტრიული ჯგუფის დირექტორთა საბჭოს წევრად და ასრულებდა სტრატეგიულ საკითხებში გენერალური დირექტორის მრჩევლის მოვალეობას.
2018 წელს დაინიშნა საქართველოს საერთაშორისო ენერგეტიკული კორპორაციის გენერალურ დირექტორად.
ამასთან, 2017 წლის დეკემბერში აირჩიეს საქართველოს განხლებადი ენერგიის განვითარების ასოციაციის გამგეობის თავმჯდომარედ.
2019 წელს დაინიშნა საქართველოს ბიზნეს ასოციაციის გენერალურ დირექტორად.